Ռենե Ռեփ

**Ռենե Ջեյն Ռեփ** (, ), ամերիկացի երգչուհի, երգահան և դերասանուհի։ Ռեփը հայտնի է Բրոդվեյյան «Ստոր աղջիկները» ներկայացման մեջ կատարած Ռեջինա Ջորջի (2019-2020) և Max հոսքային ծառայության «Ուսանողուհիների սեռական կյանքը» կատակերգական հեռուստասերիալում կատարած Լեյթոն Մյուրեյի դերերով։ Նա նաև խաղացել է Ջորջի դերը «Ստոր աղջիկները» (2024) ֆիլմում և մասնակցել է սաունդթրեքի աշխատանքներին։ Նա թողարկել է իր դեբյուտային EP՝ «Everything to Everyone» ալբոմը 2022 թվականին, որին հաջորդել է իր ստուդիական ալբոմը՝ «Snow Angel»:

## Վաղ կյանք և կրթություն
Ռեփը ծնվել է 2000 թվականի հունվարի 10-ին։ Նա երեք տարի հաճախել է Հանթերսվիլի Հոփուելի ավագ դպրոց, մասնակցել է թատերական ծրագրին և եղել է գոլֆի կանանց թիմի անդամ, իսկ հետագայում հաճախել է Նորթուեսթի արվեստի դպրոց։

2018 թվականին Ռեփը ստացել է լավագույն դերասանուհի մրցանակը () «Blumey Awards» մրցանակաբաշխության ժամանակ, այն Շառլոթի գլխավոր երաժշտական թատերական մրցանակն է և ստացել է «Մեծ ձուկ» դպրոցական ներկայացման մեջ Սանդրայի դերի համար։ Ռեփը մասնակցել է Նյու Յորք>ում անցկացվող 10-րդ ամենամյա «Jimmy Awards» մրցանակաբաշխությանը որտեղ նա շահել է լավագույն կատարումը` հաղթելով քառասուն այլ մրցույթի մասնակիցների։ Այս հաղթանակը նրան 10 հազար դոլարի չափով կրթաթոշակ է բերել։ Դերասանուհի Լաուրա Բենանտի>ն, որը մրցանակը հանձնել է Ռեփին, ասել է՝ «*Ես երբեք այնքան վստահ չեմ լինի, որքան այս տասնութամյա աղջիկը*»։ New York Magazine-ի կողմից «Jimmy» մրցանակաբաշխության լուսաբանման մեջ նաև ասվում է, որ Ռեփը «*պայթեցրել է բեմը*» իր հաղթական ելույթով։

## Կարիերա
2018 թվականին Ռեփը կատարել է Վենդլայի դերը Շառլոթ թատրոնում «Գարնանային զարթոնք» բեմականացման մեջ։ 2018 թվականի հուլիսի 27-ին Ռեփը ելույթ է ունեցել 2018 թվականի Supergirl Pro Surf and Music Festival-ում։ 2018 թվականի սեպտեմբերի 23-ին մասնակցել է Կրթական թատրոն հիմնադրամի չորրորդ ամենամյա «Վերադարձ դեպի դպրոց» Բրոդվեյյան միջոցառմանը, որը տեղի է ունեցել «Feinstein's/54 Below»-ում։ 2019 թվականի հունվարի 12-ին Ռեփը ելույթ է ունեցել «BroadwayCon 2019 Star to Be» միջոցառման ժամանակ՝ կատարելով «They Just Keep Moving the Line» երգը NBC «Սմեշ» երաժշտական դրամա հեռուստասերիալից։ 2019 թվականի մարտի 4-ին  ելույթ է ունեցել «54 Sings The High School Musical Trilogy»-ում, իսկ հետո մարտի 28-ին «FOR THE GIRLS»միջոցառման ժամանակ։

2019 թվականի մայիսի 28-ին հայտարարվել է, որ Ռեփին ընտրել են Ռեջինա Ջորջի գլխավոր դերը կատարելու համար՝ Թոնի մրցանակի առաջադրված Բրոդվեյյան «Ստոր աղջիկները» մյուզիքլում, սկզբում սահմանափակ հիմունքներով՝ հունիսի 7-ից հունիսի 26-ը, իսկ հետո՝ 2019 թվականից սեպտեմբերի 10-ից մշտական հիմունքներով։ Հունիսի 3-ին Ռեփը ելույթ է ունեցել «The Green Room 42»-ում՝ կատարելով հեռուստասերիալից երգեր՝ Թինա Ֆեյի ելույթից հետո։

2020 թվականի հոկտեմբերի 14-ին Ռեփը նկարահանվել է Լեյթոն Մյուրեյի դերում՝ Մինդի Քալինգիի «Ուսանողուհիների սեռական կյանքը» կատակերգական հեռուստասերիալի չորս գլխավոր հերոսներից մեկը, որը հեռարձակվում է Max հոսքային ծառայության միջոցով։

2022 թվականի նոյեմբերի 14-ին Ռեփը հայտարարել է իր առաջին շրջագայության մասին՝ «Everything to Everyone: The First Shows»։ ԱՄՆ-ում ունեցել է չորս համերգ՝ Լոս Անջելեսում, Մանհեթենում, Բոստոնում և Ատլանտայում։ Տոմսերի մեծ պահանջարկի պատճառով Բրուքլինում նոր շոու է ավելացվել, ինչպես նաև Լոս Անջելեսում և Մանհեթենում հավելյալ շոուներ, իսկ Ատլանտայի համերգի վայրը փոփոխվել է։ Նրա հայտնի և հաջողակ ԱՄՆ շրջագայությունը տեղի է ունեցել 2022 թվականի դեկտեմբերի 6-ից 18-ը և ներառել է 8 համերգ։

2022 թվականի դեկտեմբերի 9-ին հայտարարվել է, որ Ռեփը կկրկնի Ռեջինա Ջորջի դերը «Ստոր աղջիկները» ֆիլմի ադապտացիայի մեջ։

2023 թվականի հունվարի 12-ին Ռեփը հայտարարել է իր դեբյուտային EP-ի` «Everything to Everyone»-ի առաջին միջազգային կատարման մասին։ 2023 թվականի հունվարի 19-ին նա հանդես է եկել երեք անգամ անշլանգային շոուով «O2 Forum Kentish Town»-ի վերանորոգված հրապարակում։

2023 թվականի փետրվարին թողարկվել է նրա «Everything to Everyone» EP-ի լյուքս տարբերակը՝ երկու նոր երգերով։ Նրա դեբյուտային ստուդիական ալբոմը՝ «Snow Angel» թողարկվել է 2023 թվականի օգոստոսի 18-ին։ 2023 թվականի հունիսի 16-ին Ռեփը հայտարարել է իր միջազգային «Snow Hard Feelings» շրջագայության մասին՝ Alexander 23-ի և Towa Bird-ի աջակցությամբ։ 2023 թվականի նոյեմբերի 17-ին թողարկվել է «Snow Angel» ալբոմի լյուքս տարբերակը, որը ներառել է չորս նոր երգ, ներառյալ «Tummy Hurts»-ի ռեմիքսը Կոկո Ջոնսի հետ։ Ռեմիքսի պաշտոնական տեսահոլովակը թողարկվել է 2023 թվականի նոյեմբերի 17-ին։

2023 թվականի հոկտեմբերին տված հարցազրույցում Ռեփը հայտարարել է, որ ինքը ցանկություն չունի «Ստոր աղջիկները» ֆիլմի թողարկումից հետո վերադառնալ դերասանական արվեստին, քանի որ ցանկանում է կենտրոնանալ իր երաժշտական կարիերայի վրա։

## Անձնական կյանք
Ռեփը բիսեքսուալ է։ Նրա մոտ ախտորոշվել է ուշադրության պակասի հիպերակտիվության խանգարում։ Նա երկրպագում է Անգլիայի Պրեմիեր լիգայի «>Քրիսթալ Փելաս>» ֆուտբոլային ակումբին։

## Թատերական դեր

## Ֆիլմագրություն

## Սկավառակագրություն
### Ստուդիական ալբոմներ

### Սաունդթրեքներ

### Մինի ալբոմներ

### Սինգլներ

## Համերգային շրջգայություններ
* Everything to Everyone Tour (2022)
* Snow Hard Feelings Tour (2023-2024)

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Interscope Records-ի արտիստներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի փոփ երգչուհիներ